Úradný vestník L 325 , 21/12/2000 S. 0015 - 0016



Rozhodnutie Spoločného výboru EHP č. 108/1999 z 24. septembra 1999, ktorým sa mení a dopĺňa príloha II (Technické predpisy, normy, testovanie a certifikácia) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98, keďže: (1) príloha II k dohode bola zmenená a doplnená rozhodnutím Spoločného výboru EHP č. 65/1999 z 28. mája 1999 [1]; (2) rozhodnutie Komisie 98/516/ES zo 17. júna 1998 o spoločnom technickom predpise pre pozemné pohyblivé družicové zemské stanice (LMES) s nízkou rýchlosťou prenosu dát, ktoré pracujú vo frekvenčných pásmach 11/12/14 GHz [2], sa má včleniť do dohody; (3) rozhodnutie Komisie 98/517/ES zo 17. júna 1998 o spoločnom technickom predpise na prepravovateľné zemské stanice družicového zberu aktuálnych správ (SNG TES), ktoré pracujú vo frekvenčných pásmach 11-12/13-14 GHz [3], sa má včleniť do dohody; (4) rozhodnutie Komisie 98/519/ES zo 17. júna 1998 o spoločnom technickom predpise pre koncové stanice s veľmi malou apertúrou (VSAT), ktoré pracujú vo frekvenčných pásmach 11/12/14 GHz [4], sa má včleniť do dohody; (5) rozhodnutie Komisie 98/533/ES z 3. septembra 1998 o spoločnom technickom predpise pre pohyblivé zemské stanice (MES) družicových osobných komunikačných sietí (S-PCN), vrátane ručných zemských staníc, pre S-PCN, ktoré pracujú v rámci pohyblivej družicovej služby (MSS) vo frekvenčných pásmach 1,6/2,4 GHz [5], sa má včleniť do dohody; (6) rozhodnutie Komisie 98/534/ES z 3. septembra 1998 o spoločnom technickom predpise pre pohyblivé zemské stanice (MES) družicových osobných komunikačných sietí (S-PCN), vrátane ručných zemských staníc, pre S-PCN, ktoré pracujú v rámci pohyblivej družicovej služby (MSS) vo frekvenčných pásmach 2,0 GHz [6], sa má včleniť do dohody, ROZHODOL TAKTO: Článok 1 1. Za bod 4zi (rozhodnutie Komisie 98/515/ES) v kapitole XVIII prílohy II k dohode sa vkladajú tieto body: 398 D 0516 : rozhodnutie Komisie 98/516/ES zo 17. júna 1998 o spoločnom technickom predpise pre pozemné pohyblivé družicové zemské stanice (LMES) s nízkou rýchlosťou prenosu dát, ktoré pracujú vo frekvenčných pásmach 11/12/14 GHz (Ú. v. ES L 232, 19.8.1998, s. 10). 398 D 0517 : rozhodnutie Komisie 98/517/ES zo 17. júna 1998 o spoločnom technickom predpise na prepravovateľné zemské stanice družicového zberu aktuálnych správ (SNG TES), ktoré pracujú vo frekvenčných pásmach 11-12/13-14 GHz (Ú. v. ES L 232, 19.8.1998, s. 12)." 2. Za bod 4zl (rozhodnutie Komisie 98/518/ES) v kapitole XVIII prílohy II k dohode sa vkladá tento bod: 398 D 0519 : rozhodnutie Komisie 98/519/ES zo 17. júna 1998 o spoločnom technickom predpise pre koncové stanice s veľmi malou apertúrou (VSAT), ktoré pracujú vo frekvenčných pásmach 11/12/14 GHz (Ú. v. ES L 232, 19.8.1998, s. 17)." 3. Za bod 4zp (rozhodnutie Komisie 98/522/ES) v kapitole XVIII prílohy II k dohode sa vkladajú tieto body: 398 D 0533 : rozhodnutie Komisie 98/533/ES z 3. septembra 1998 o spoločnom technickom predpise pre pohyblivé zemské stanice (MES) družicových osobných komunikačných sietí (S-PCN), vrátane ručných zemských staníc, pre S-PCN, ktoré pracujú v rámci pohyblivej družicovej služby (MSS) vo frekvenčných pásmach 1,6/2,4 GHz (Ú. v. ES L 247, 5.9.1998, s. 11). 398 D 0534 : rozhodnutie Komisie 98/534/ES z 3. septembra 1998 o spoločnom technickom predpise pre pohyblivé zemské stanice (MES) družicových osobných komunikačných sietí (S-PCN), vrátane ručných zemských staníc, pre S-PCN, ktoré pracujú v rámci pohyblivej družicovej služby (MSS) vo frekvenčných pásmach 2,0 GHz (Ú. v. ES L 247, 5.9.1998, s. 13)." Článok 2 Texty rozhodnutí 98/516/ES, 98/517/ES, 98/519/ES, 98/533/ES a 98/534/ES v islandskom a nórskom jazyku, ktoré sú pripojené k príslušným jazykovým verziám tohto rozhodnutia, sú autentické. Článok 3 Toto rozhodnutie nadobúda účinnosť 25. septembra 1999 za predpokladu, že Spoločnému výboru EHP boli predložené všetky notifikácie podľa článku 103 ods. 1 dohody. Článok 4 Toto rozhodnutie sa uverejní v časti EHP Úradného vestníka Európskych spoločenstiev a v dodatku EHP k uvedenému vestníku. V Bruseli 24. septembra 1999 Za Spoločný výbor EHP predseda N. v. Liechtenstein [1] Ú. v. ES L 284, 9.11.2000, s. 49. [2] Ú. v. ES L 232, 19.8.1998, s. 10. [3] Ú. v. ES L 232, 19.8.1998, s. 12. [4] Ú. v. ES L 232, 19.8.1998, s. 17. [5] Ú. v. ES L 247, 5.9.1998, s. 11. [6] Ú. v. ES L 247, 5.9.1998, s. 13. --------------------------------------------------